Document ID: /roh_data/filtered/fineweb-2-filterrobots_roh.jsonl.gz/24291

Sper il surpli d'entradas da taglia ha cunzunt l'Energia Engiadina purtà dapli entradas en la chascha da vischnanca. Quai cun in gudogn da bun 900'000 francs enstagl da bun in mez milliun francs sco budgetà.
Tar las expensas ha tranter auter il sectur da sanadad custà 400'000 francs pli pauc che previs ed er las expensas per ils tschains da credits èn stads pli bass che spetgà.
Uschia ha Scuol ina media da debit da net 3'400 francs per abitant. La media da las radund 30 vischnancas che han inoltrà la contabilitad tenor il medem model è tar 6'000 francs per abitant.
RR novitads 17:00